In nomine... mense februarii. Ego Iohannes, dictus Castellanus de Thar... uendo... fratri Stephano ecclesie Sancti Stephani Diuionensis, canonico, nunc priori de Thart et Othenino, fratri suo de Uercellis, quatuor eminas frumenti ad mensuram Diuionensem. Quolibet anno ad uitam dictorum fratrum seu superuiuentis eorum percipiendas, precio triginta librarum Uiennensium, de quibus confiteor... Et propter hoc ego teneor et promitto per stipulationem legittimam et sollempnem et per sacramentum meum pro me et meis heredibus, quos ad hoc specialiter obligo... reddere et soluere quolibet anno infra festum Omnium Sanctorum dictis fratribus uel uni eorum uel eorum certo nuncio secun presentes litteras... Et ad maiorem securitatem ego assideo predictis fratribus... quatuor eminas frumenti super totam partem meam decimarum de Uerranges, item et super quartam partem molendini dicti de Ioncheres et fructuum eius, in quibus decimis et fructibus molendini predicti a messibus quo pro tempore aderunt... Ego uero Robertus dictus li Montenez de Feuerneio, miles de cuius feudo mouent decime de Uerranges supradicte ad preces dicti Iohannis dictam assessionem decimarum laudo, concedo et accepto. Nos uero Iohannes, dominus de Thar de quo tanquam domino capitali dictus dominus Robertus tenet feudum dictarum decimarum ad preces dicti domini Roberti dictam assessionem laudamus, uoluimus et acceptamus. In cuius rei testimonium nos dominus de Thar et Robertus li Montenez predicti litteris istis sigilla nostra una cum sigillo dicte curie (Burgundie) duximus apponenda. Actum in presencia Lamberti de Thar dicte curie apud Sanctum Iohannem notarium, Bertrandi, carpentarii, Uieniti, filii condam Renaudini et Stephani lou Froiduret de Thar, testium ad hoc specialiter uocatorum. Anno et mense predictis.